न्यु होराइजन क्रिकेट क्लब १६ रनले विजयी
रुपन्देहीमा जारी ड्रिम युनिक रुपन्देही सुपर लिगमा बिहीबारको खेलमा न्यू होराइजन क्रिकेट क्लबले जित हात पारेको छ । उसले मेलबोर्न क्रिकेट क्लबलाई १६ रनले पछि पारेको हो ।
तिलोत्तमा — रुपन्देहीमा जारी ड्रिम युनिक रुपन्देही सुपर लिगमा बिहीबारको खेलमा न्यू होराइजन क्रिकेट क्लबले जित हात पारेको छ । उसले मेलबोर्न क्रिकेट क्लबलाई १६ रनले पछि पारेको हो ।टस जितेर ब्याटिङ गरेको होराइजनले निर्धारित ५० ओभरमा अल आउट हुँदै २१४ रनको स्कोर बनायो । ब्याटिङमा अमर मिश्राले ८९, निश्चल ज्ञवाली २९, महेश भरले २४ र बाबुराम क्षेत्रीले २२ रन बनाउन सफल भए । बलिङमा मेलबोर्नको लागि रमेश कुर्मी, विष्णु कटरिया, सागर गैरे र इकलाख अहमदले २/२ र रोशन लाल गुप्ताले १ विकेट लिए ।प्रतिउत्तर मा २१५ रन को विजयी लक्ष्य पछ्याएको मेलबोर्नले ४६.५ ओभरमा १९८ रनमा अलआउट हुँदै हार ब्यहोर्‍यो । मेलबोर्नका ब्याटर इकलाख अहमदले ६०, समीर अलीले ४१ र अजय रसाइलीले २३ रन बनाए । २३ रन अतिरिक्त पाएको मेलबोर्नलाई हराउन होराइजनका सुमित पराजुलीले ४, अमर मिश्राले ३, प्रिन्स पालले २ र विप्रसन केसीले १ विकेट लिएका थिए । उक्त खेलको प्लेयर अफ दि म्याच होराइजनका अमर मिश्रा घोषित भए। शुक्रबारको खेल लुम्बिनी खुकुरी क्लब बेलहिया र नेपत्थ तिलोत्तमा क्रिकेट क्लबबीच हुने छ।